Quo vadis (romanas)
Quo vadis (pilnas pavadinimas „Quo vadis: Nerono laikų istorija“) − lenkų rašytojo H. Senkevičiaus istorinis-nuotykių romanas, kurio veiksmas vyksta Nerono laikų Romos imperijoje. Romanas pirmą kartą publikuotas 1896 m. Jame per romėnų patricijaus ir barbarų karaliaus duktės meilės istorijos prizmę pasakojama krikščionybės pradžia ir jos idealų susidūrimas su pagoniškuoju pasauliu. Romanas išverstas į daugiau nei 40 kalbų.